
16 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 30 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση απασχόλησης Κυριακών και εξαιρέ¬ 
σιμων ημερών προς συμπλήρωση της εβδομαδι¬ 
αίας υποχρεωτικής για το μόνιμο προσωπικό του 
Συνδέσμου Δήμων Δυτικής Θεσσαλονίκης για το 
έτος 2018. 

2 Έγκριση υπερωριακής απασχόλησης υπαλλήλων, 
Προϊσταμένων Δ/νσεων και Προϊσταμένων Γενι¬ 
κών Δ/νσεων του Ο.Α.Ε.Δ. για το Α' και Β' εξάμηνο 
του έτους 2018. 


ΑΠΟΦΑΣΕΙΣ 

Αριθμ. απόφ. 151 (1) 

Καθιέρωση απασχόλησης Κυριακών και εξαιρέ¬ 
σιμων ημερών προς συμπλήρωση της εβδομα¬ 
διαίας υποχρεωτικής για το μόνιμο προσωπικό 
του Συνδέσμου Δήμων Δυτικής Θεσσαλονίκης 
για το έτος 2018 . 

Ο ΠΡΟΕΔΡΟΣ ΤΟΥ ΣΥΝΔΕΣΜΟΥ 
ΔΗΜΩΝ ΔΥΤΙΚΗΣ ΘΕΣΣΑΛΟΝΙΚΗΣ 

Έχοντας υπόψη: 

1 .Τις διατάξειςτου άρθρου 247 του ν. 3463/2006 «Κώ¬ 
δικας Δήμων και Κοινοτήτων» (ΦΕΚ 114/τ.Α'/8.6.2006), 
περί αρμοδιοτήτων των οργάνων διοίκησης σε συνδυ¬ 
ασμό με τις διατάξεις του άρθρου 58 του ν. 3852/2010. 

2. Τις διατάξεις των άρθρων 36 και 48 του ν. 3584/2007 


«Κύρωση του Κώδικα Κατάστασης Δημοτικών και Κοινο¬ 
τικών Υπαλλήλων». 

3. Τις διατάξειςτου άρθρου 20του ν. 4354/2015. 

4. Την υπ'αριθμ. Οικ. 2/31029/ΔΕΠ/6.5.2016 Εγκύκλιο 
του Υπουργείου Οικονομικών «Παροχή Οδηγιών για την 
εφαρμογή των διατάξεων του κεφ. Β' του ν. 4354/2015». 

5. Την με αριθμό 12/2017 απόφαση του Δ.Σ. του Συν¬ 
δέσμου (περί τροποποίησης της απόφ. 10/2015 του ΔΣ 
του Συνδέσμου). 

6. Την υπ'αριθμ. 64266/19.9.2017 (ΦΕΚ 4107/τ.Β'/2017) 
απόφαση του Γ.Γ. της Αποκεντρωμένης Διοίκησης Μακ. - 
Θράκης περί καθορισμού ειδικότερου ωραρίου εργασί¬ 
ας για συγκεκριμένο αριθμό υπαλλήλων που υπηρετεί 
στον Σύνδεσμο Δ.Δ.Θ., καθώς και την διόρθωση αυτής 
(ΦΕΚ 4497/Β72017). 

7. Το γεγονός πως επιβάλλεται η καθιέρωση απασχό¬ 
λησης κατά τις Κυριακές και εξαιρέσιμες ημέρες προς 
συμπλήρωση της εβδομαδιαίας υποχρεωτικής, για τους 
εργαζόμενους του Συνδέσμου, λόγω της ιδιαίτερης φύ¬ 
σης της εργασίας. 

8. Το γεγονός ότι το Κοιμητήριο λειτουργεί όλες τις 
ημέρες του μήνα, καθ'όλο το έτος. 

9. Το γεγονός ότι στον προϋπολογισμό του Συνδέσμου 
του οικονομικού έτους 2018 υπάρχει εγγεγραμμένη πί¬ 
στωση για την κάλυψη της δαπάνης που θα προκύψει, 
αποφασίζει: 

Εγκρίνει για το μόνιμο προσωπικό του Συνδέσμου, την 
καθιέρωση ωρών εργασίας κατά τη διάρκεια Κυριακών 
και εξαιρέσιμων ημερών, προς συμπλήρωση της εβδο¬ 
μαδιαίας υποχρεωτικής, κατά το χρονικό διάστημα του 
έτους 2018, όπως φαίνεται στον πίνακα που ακολουθεί: 


Α/Α 

ΤΜΗΜΑ 

ΚΟΙΝΩΝΙΚΗΣ 

ΕΞΥΠΗΡΕΤΗΣΗΣ 

ΤΜΗΜΑ 
ΠΡΑΣΙΝΟΥ ΚΑΙ 
ΠΕΡΙΒΑΛΛΟΝΤΟΣ 

ΤΜΗΜΑ 
ΔΙΟΙΚΗΣΗΣ ΚΑΙ 
ΟΙΚΟΝΟΜΙΚΩΝ 

ΩΡΕΣ 

ΚΥΡΙΑΚΩΝ και 
ΕΞΑΙΡΕΣΙΜΩΝ 
προς 

ΣΥΜΠΛΗΡΩΣΗ 





1. ΔΕ ΔΙΟΙΚΗΤΙΚΩΝ 

1 

0 

2 

720 

2. ΥΕ ΕΡΓΑΤΩΝ ΤΑΦΩΝ - ΕΚΤΑΦΩΝ 

7 

0 

0 

1.680 

3.ΥΕ ΕΡΓΑΤΩΝ 

0 

7 

0 

1.680 

4. ΔΕ ΕΠΟΠΤΩΝ ΚΑΘΑΡΙΟΤΗΤΑΣ 

1 

0 

0 

240 

5. ΔΕ ΧΕΙΡΙΣΤΩΝ ΜΗΧΑΝΗΜΑΤΩΝ 

1 

0 

0 

240 

ΣΥΝΟΛΟ 

10 

7 

2 

4.560 


Η κατάσταση του μηνιαίου προγράμματος εργασίας του προσωπικού καθώς και η κατάσταση δεδουλευμένων 
ωρών ανά μήνα συντάσσονται και βεβαιώνονται από τον αρμόδιο προϊστάμενο κάθε τμήματος, ενώ απαραιτήτως 
θεωρούνται από τον Πρόεδρο του Συνδέσμου. 

Η συνολική δαπάνη δύναται να ανέλθει για όλο το έτος, στο συνολικό ποσό των 7.500,00 € και βάρος των ακό¬ 
λουθων κωδικών αριθμών του προϋπολογισμού του έτους 2018: 

Κ.Α. 02.10.6012 «Αποζημίωση υπερωριακής εργασίας και για εξαιρέσιμες ημέρες και νυχτερινές ώρες και λοιπές 
πρόσθετες αμοιβές», ποσό 1.000,00 €. 

Κ.Α. 02.35.6012 «Αποζημίωση υπερωριακής εργασίας και για εξαιρέσιμες ημέρες και νυχτερινές ώρες και λοιπές 
πρόσθετες αμοιβές», ποσό 2.000,00 €. 

Κ.Α. 02.45.6012.01 «Αποζημίωση υπερωριακής εργασίας και για εξαιρέσιμες ημέρες και νυχτερινές ώρες και λοιπές 
πρόσθετες αμοιβές», ποσό 4.500,00 €. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 28 Δεκεμβρίου 2017 

Ο Πρόεδρος 

ΤΡΙΑΝΤΑΦΥΛΛΟΣ ΚΟΥΣΑΓΙΑΝΝΙΔΗΣ 


Αριθμ. απόφ. 3376/77/ 5.12.2017 (2) 

Έγκριση υπερωριακής απασχόλησης υπαλλήλων, 
Προϊσταμένων Δ/νσεων και Προϊσταμένων Γενι¬ 
κών Δ/νσεων του Ο.Α.Ε.Δ. για το Α' και Β' εξάμη¬ 
νο του έτους 2018 . 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις του άρθρου 20 του ν. 4354/2015 (ΦΕΚ 
176 Α'/16.12.2015). 

2. Τις ανάγκες του Ο.Α.Ε.Δ. για την αντιμετώπιση επο¬ 
χικών, εκτάκτων και επειγουσών υπηρεσιακών αναγκών 
γιατοΑ' καιΒ' εξάμηνο του έτους 2018, οι οποίες για μεν 
τους υπαλλήλους του Οργανισμού εστιάζονται στα εξής: 

■ Στα μέτρα για την απασχόληση και επαγγελματική 
εκπαίδευση και κατάρτιση που λαμβάνονται στα πλαίσια 
του ΕΛΕΚΠ. 

■ Στη λειτουργία των Κέντρων προώθησης Απασχό¬ 
λησης (ΚΠΑ). 

Τα ΚΠΑ, όπως είναι γνωστό, παρέχουν: 

α) Συμβουλευτικές υπηρεσίες και εφαρμόζουν με¬ 
θόδους και διαδικασίες εξατομικευμένης παρέμβασης, 
υποστήριξης και πληροφόρησης των αναζητούντων 
εργασία. 

β) Υπηρεσίες επαγγελματικού προσανατολισμού. 

γ) Εξειδικευμένες συμβουλευτικές υπηρεσίες υποστή¬ 
ριξης σε πρόσωπα ή κοινωνικές ομάδες για τη διασφά¬ 
λιση ίσων ευκαιριών για την απασχόληση. 

δ) Υλοποίηση και έλεγχο περίπου τριάντα διαφορετι¬ 
κών προγραμμάτων. 

■ Στην ταχύτερη έκδοση των αποφάσεων για την 
επιδότηση των ανέργων και των υπολοίπων παροχών 
κοινωνικής ασφάλισης που καταβάλλονται από τον 
Ο.Α.Ε.Δ. (οικογενειακά επιδόματα, επιδόματα λόγω αφε- 
ρεγγυότηταςτου εργοδότη, λειτουργία Βρεφονηπιακών 
Σταθμών, προγράμματα Κοινωνικού Τουρισμού, Κατα- 


σκηνωτικά προγράμματα που αποτελούσαν αντικείμε¬ 
να του καταργηθέντος Οργανισμού Εργατικής Εστίας, 
Δάνεια και Έκδοση Παραχωρητηρίων που αποτελούσαν 
αντικείμενα του καταργηθέντος Οργανισμού Εργατικής 
Κατοικίας κ.τ.λ.) 

■ Για δε τους Προϊσταμένους των Δ/νσεων και Προϊ¬ 
σταμένους Γενικών Δ/νσεων, εστιάζονται στην κάλυψη 
επειγουσών εποχικών και εκτάκτων αναγκών, για τον 
σχεδίασμά και την εφαρμογή ενεργητικών και παθητι¬ 
κών πολιτικών απασχόλησης προς αντιμετώπιση της 
ανεργίας καθώς επίσης και τον σχεδίασμά και την υλο¬ 
ποίηση της αναδιάρθρωσης του Ο.Α.Ε.Δ. στα πλαίσια 
του Κθ-θηςθθηίπης. 

3. Τη γνώμη των μελών του, αποφασίζει: 

Ομόφωνα: 

Την έγκριση της υπερωριακής απασχόλησης του προ¬ 
σωπικού του Οργανισμού Απασχόλησης Εργατικού Δυ¬ 
ναμικού (Ο.Α.Ε.Δ.) για την κάλυψη εποχικών, εκτάκτων 
και επειγουσών αναγκών του Οργανισμού για το Α' και 
Β' εξάμηνο του έτους 2018 ως εξής: 

Α. Τ ρεις χιλιάδες τετρακόσιους εβδομήντα (3.470) τα¬ 
κτικούς διοικητικούς, εκπαιδευτικούς υπαλλήλους, Προ¬ 
ϊσταμένους των Δ/νσεων και Προϊσταμένους Γενικών 
Δ/νσεων, ήτοι 2.946 διοικητικοί και 524 εκπαιδευτικοί, 
στους οποίους περιλαμβάνονται και υπάλληλοι που 
υπηρετούν με απόσπαση στον Οργανισμό από άλλες 
Υπηρεσίες, καθώς επίσης και οι υπάλληλοι του Οργα¬ 
νισμού που υπηρετούν με απόσπαση στις Υπηρεσίες 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης στη Γενική Γραμματεία Κοι¬ 
νωνικών Ασφαλίσεων και στην Ειδική Υπηρεσία Εφαρ¬ 
μογής Συγχρηματοδοτούμενων Ενεργειών από το ΕΚΤ 
της Γενικής Γραμματείας Διαχείρισης Κοινοτικών και 
άλλων Πόρων, τριακόσιοι εξήντα (360) υπάλληλοι που 
πρόκειται να προσληφθούν μέσω ΑΣΕΠ ύστερα από την 
υπ' αριθμ. 15Κ/2017 προκήρυξη (ΦΕΚ 34/20.10.2017) 
κατηγορίας ΠΕ Κλάδου Διοικητικού - Οικονομικού και 
ΤΕ Κλάδου Διοικητικού - Λογιστικού, δέκα (10) υπάλ- 

ληλοι κατηγορίας ΠΕ Πληροφορικής για τους οποίους 
έχει υποβληθεί σχετικό αίτημα πρόσληψης για κάλυψη 
κενών οργανικών θέσεων, στο οποίο έχει διαβιβαστεί το 
Υπουργείο Εργασίας, Κοινωνικής Ασφάλισης και Κοινω¬ 
νικής Αλληλεγγύης και μέσω αυτού στο Υπουργείο Διοι¬ 
κητικής Ανασυγκρότησης και στο Γενικό Λογιστήριο του 
Κράτους, και δώδεκα (12) υπάλληλοι που θα καλύψουν 
ανάγκες του Οργανισμού μέσω μετατάξεων και για τις 
οποίες δεν έχει ολοκληρωθεί η διαδικασία, καθώς επίσης 
και τρεις (3) μετακλητούς υπαλλήλους. 

Η υπερωριακή απασχόληση αφορά μέχρι εκατόν είκο¬ 
σι (120) ώρες για τον κάθε υπάλληλο για το Α' εξάμηνο 
του έτους 2018 και 416.400 ώρες για όλους συνολικά 
καθώς και εκατόν είκοσι (120) ώρες για τον κάθε υπάλ¬ 
ληλο για το Β' εξάμηνο του έτους 2018 και 416.400 ώρες 
για όλους συνολικά. 

Β. Σε τετρακόσιους πενήντα τρεις (453) υπαλλήλους 
του Οργανισμού με σχέση εργασίας ιδιωτικού δικαίου 
αορίστου και ορισμένου χρόνου διαφόρων ειδικοτήτων, 
στους οποίους περιλαμβάνονται οκτώ (8) υπάλληλοι που 
θα καλύψουν ανάγκες του Οργανισμού μέσω μετατά¬ 
ξεων και για τους οποίους δεν έχει ολοκληρωθεί η δια¬ 
δικασία καθώς και εκατόν τριάντα ένα (131) υπάλληλοι 
πρώην ασκούμενοι (5ΤΑ0Ε), οι οποίοι υπηρετούν στον 
Οργανισμό κατόπιν αναγνώρισης της σύμβασής τους ως 
αορίστου χρόνου με δικαστικές αποφάσεις που έχουν 
κηρυχθεί προσωρινά εκτελεστές, μέχρι εκατόν είκοσι 
(120) ώρες το εξάμηνο για τον καθένα από τους ανωτέρω 
και συνολικά 54.360 ώρες για όλους, για το Α' εξάμηνο 
του έτους 2018 καθώς και εκατόν είκοσι (120) ώρες το 
εξάμηνο για τον καθένα από τους ανωτέρω και συνολικά 
54.360 ώρες για όλους, για το Β' εξάμηνο του έτους 2018. 

Για την κάλυψη της σχετικής δαπάνης έχει υπολο¬ 
γιστεί στον υπό έγκριση προϋπολογισμό του Οργανι¬ 
σμού έτους 2018 πίστωση 4.285.447,00 ευρώ στον Κ.Α.Ε. 
0261.00 και 19.618,00 ευρώ στον Κ.Α.Ε. 0263.00. 

Η κατανομή των ωρών και ο αριθμός των υπαλλήλων 
που θα απασχοληθούν υπερωριακά κατά Υπηρεσία, θα 


γίνει με απόφαση της Διοικήτριας του Οργανισμού Απα- 
σχολήσεως Εργατικού Δυναμικού. 

Η διαδικασία καταβολής αποζημίωσης για τις πραγ- 
ματοποιηθείσες ώρες υπερωριακής απασχόλησης θα 
είναι σύμφωνα με την υπ' αριθμ. 2/1757/0026 απόφα¬ 
ση του Αναπληρωτή Υπουργού Οικονομικών (ΦΕΚ 17/ 
Β712.1.2017). 

Σημειώνεται ότι με την 36109/1395/13.9.2017 απόφα¬ 
ση προέγκρισης ανάληψης υποχρέωσης του εποπτεύο- 
ντος Υπουργείου εγκρίθηκε ανάληψη υποχρέωσης συ¬ 
νολικού ποσού 6.756.000,00 ευρώ για την εκτιμώμενη 
δαπάνη μισθοδοσίας των εργασιακών συμβούλων που 
θα προσληφθούν εντός του έτους 2018. 

Στο ποσό αυτό περιλαμβάνεται ποσό 412.372,00 € για 
υπερωρίες εργασιακών συμβούλων που αναλύονται ανά 
ΚΑΕ ως εξής: 

ΚΑΕ 0261: 336.960,00 € 

ΚΑΕ 0561: 44.917,00 € (από το ποσό των 852.000,00 
συνολικά που εγκρίθηκε) 

ΚΑΕ 0563: 11.794,00 € (από το ποσό των 189.600,00 
συνολικά που εγκρίθηκε) 

ΚΑΕ 0565: 18.701,00 € (από το ποσό των 300.000,00 
συνολικά που εγκρίθηκε) 

Η δαπάνη θα βαρύνει τους ΚΑΕ 0261.00, 0263.00, 
0561.00, 0563.00, 0564.00, 0565.00, 0566.00 κατά 
4.285.447,00 €, 19.618,00 €, 428.879,00 €, 84.422,00 €, 
2.261,00 €, 122.377,00 € και 3.335,00 € αντίστοιχα όπου 
έχει προβλεφθεί η αναγκαία πίστωση στον υπό έγκριση 
προϋπολογισμό του Ο.Α.Ε.Δ., οικονομικού έτους 2018. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και μέχρι 31.12.2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2018 

Η Πρόεδρος του Δ.Σ. 

ΜΑΡΙΑ ΚΑΡΑΜΕΣΙΝΗ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























